Anjing ladang Denmark-Sweden

Anjing ladang Denmark-Sweden, dahulu dikenali sebagai pincer Denmark, ialah satu baka anjing yang berasal usul dari Denmark dan Sweden selatan, tetapi telah menjadi popular di seluruh Skandinavia, yang berkhidmat sebagai baka anjing pelbagai guna.

Sejarah
Anjing ladang Denmark-Sweden mungkin telah berasal dari Skåne, di rantau Skåneland. Baka ini digunakan sebagai anjing ladang pelbagai guna di Skandinavia selama berkurun-kurun, dengan berkhidmat sebagai anjing pengawal, penangkap tikus, anjing pemburu, dan gembala. Populasi baka ini menurun pada tahun 1870-an, apabila pengindustrian di Denmark menjadikan tujuan anjing ini sebahagian besarnya lapuk. Baka ini hampir pupus menjelang tahun 1980-an. Dansk Kennel Klub dan Svenska Kennelklubben berkolaborasi dalam penyelamatan baka ini daripada kepupusan dan anjing ladang Denmark-Sweden menjadi baka beriktiraf di Denmark dan di Sweden pada tahun 1987. Baka ini muncul dalam Pertunjukan Anjing Sedunia buat kali pertama pada tahun 1989.

Pada tahun 2010, kelab baka bagi anjing ini di Amerika Syarikat, yang dipanggil Danish–Swedish Farmdogs USA, membuat permohonan kepada AKC-FSS untuk pengiktirafan baka ini. Pada Januari 2011, American Kennel Club (AKC) menambahkan baka ini ke dalam Khidmat Ternakan Asasi-nya. Baka ini diiktiraf secara rasmi oleh AKC pada tahun 2025.

Perihal
Piawaian FCI menyatakan bahawa anjing ladang Denmark-Sweden patut setinggi  dengan tubuh padat. Hubungan antara ketinggian kelasa dengan panjang tubuh sepatutnya 9 dengan 10. Kepalanya agak kecil dan berbentuk segi tiga dengan stop jelas tertampil. Lapis bulunya keras, pendek, dan bertekstur licin, dengan putih sebagai warna dominan, dengan satu atau beberapa tompok dengan gabungan warna berbeza. Ekornya mungkin panjang, separuh kontot, atau kontot.

Lihat juga
 Senarai baka anjing

Catatan

Rujukan

Pautan luar







Ladang Denmark-Sweden, Anjing
Ladang Denmark-Sweden, Anjing
Ladang Denmark-Sweden, Anjing
Ladang Denmark-Sweden, Anjing